ประกาศการนิคมอุตสาหกรรมแห่งประเทศไทยที่ ๓๓/๒๕๖๑เรื่อง กำหนดอัตราค่าบริการในการจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องสำหรับโครงการหรือกิจการที่อาจมีผลกระทบต่อทรัพยากรธรรมชาติคุณภาพสิ่งแวดล้อม สุขภาพ อนามัย คุณภาพชีวิตหรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรง[๑] โดยที่มาตรา๕๘ ของรัฐธรรมนูญแห่งราชอาณาจักรไทย พุทธศักราช ๒๕๖๐ บัญญัติให้การดำเนินการใดของรัฐหรือที่รัฐจะอนุญาตให้ผู้ใดดำเนินการถ้าการนั้นอาจมีผลกระทบต่อทรัพยากรธรรมชาติ คุณภาพสิ่งแวดล้อม สุขภาพ อนามัย คุณภาพชีวิตหรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรง รัฐต้องดำเนินการให้มีการศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนหรือชุมชนและจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องก่อนประกอบกับหลักเกณฑ์ วิธีการ และเงื่อนไขที่ออกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติกำหนดให้โครงการหรือกิจการที่อาจมีผลกระทบต่อทรัพยากรธรรมชาติคุณภาพสิ่งแวดล้อม สุขภาพ อนามัย คุณภาพชีวิต หรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรงให้ผู้ขออนุญาตต้องจัดทำรายงานการประเมินผลกระทบสิ่งแวดล้อม ประเมินผลกระทบด้านสุขภาพและจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องจึงสมควรปรับปรุงประกาศการนิคมอุตสาหกรรมแห่งประเทศไทยที่ ๒๒/๒๕๕๔ เรื่อง กำหนดอัตราค่าบริการ และหลักเกณฑ์ เงื่อนไขในการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงในนิคมอุตสาหกรรมลงวันที่ ๒๗ เมษายน ๒๕๕๔อาศัยอำนาจตามความในมาตรา๑๒ มาตรา ๑๔ และมาตรา ๒๘ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และมาตรา ๑๐ (๔) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย(ฉบับที่ ๓) พ.ศ. ๒๕๓๙ และมติคณะกรรมการการนิคมอุตสาหกรรมแห่งประเทศไทยในการประชุมครั้งที่๔/๒๕๖๑ เมื่อวันที่ ๒๘ มีนาคม พ.ศ. ๒๕๖๑ การนิคมอุตสาหกรรมแห่งประเทศไทย จึงออกประกาศ ดังต่อไปนี้ข้อ ๑ ประกาศนี้เรียกว่าประกาศการนิคมอุตสาหกรรมแห่งประเทศไทย ที่ ๓๓/๒๕๖๑ เรื่องกำหนดอัตราค่าบริการในการจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องสำหรับโครงการหรือกิจการที่อาจมีผลกระทบต่อทรัพยากรธรรมชาติคุณภาพสิ่งแวดล้อม สุขภาพ อนามัย คุณภาพชีวิต หรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรงข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกประกาศการนิคมอุตสาหกรรมแห่งประเทศไทยที่ ๒๒/๒๕๕๔ เรื่อง กำหนดอัตราค่าบริการ และหลักเกณฑ์ เงื่อนไขในการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงให้นิคมอุตสาหกรรมลงวันที่ ๒๗ เมษายน ๒๕๕๔ข้อ ๔ ในประกาศนี้กนอ. หมายความว่า การนิคมอุตสาหกรรมแห่งประเทศไทยโครงการหรือกิจการที่อาจมีผลกระทบอย่างรุนแรง หมายความว่า การดำเนินการหรืออนุญาตให้ดำเนินการที่อาจมีผลกระทบต่อทรัพยากรธรรมชาติคุณภาพสิ่งแวดล้อม สุขภาพ อนามัย คุณภาพชีวิต หรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรงตามที่กฎหมายกำหนดหรือกำหนดโดยหน่วยงานผู้มีอำนาจหน้าที่ตามกฎหมายค่าบริการ หมายความว่า ค่าบริการและค่าใช้จ่ายในการจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องสำหรับโครงการหรือกิจการที่อาจมีผลกระทบอย่างรุนแรงผู้ขอร่วมดำเนินงาน หมายความว่า ผู้ซึ่งมีความประสงค์จะเข้าร่วมดำเนินงานกับ กนอ. ในการจัดตั้งหรือขยายนิคมอุตสาหกรรม และเป็นโครงการหรือกิจการที่อาจมีผลกระทบอย่างรุนแรงผู้ขอผนวกพื้นที่ หมายความว่า ผู้ประกอบกิจการในนิคมอุตสาหกรรมที่มีความประสงค์จะนำที่ดินที่ตนมีกรรมสิทธิ์หรือมีสิทธิครอบครองในที่ดินเพิ่มเข้าเป็นส่วนหนึ่งของนิคมอุตสาหกรรมและเป็นโครงการหรือกิจการที่อาจมีผลกระทบอย่างรุนแรงผู้ขออนุญาตประกอบกิจการ หมายความว่า ผู้ขออนุญาตประกอบกิจการในนิคมอุตสาหกรรมและเป็นโครงการหรือกิจการที่อาจมีผลกระทบอย่างรุนแรงข้อ ๕ กนอ. จะเรียกเก็บค่าบริการจากผู้ขอร่วมดำเนินงาน ผู้ขอผนวกพื้นที่และผู้ขออนุญาตประกอบกิจการแล้วแต่กรณี ในอัตรา ๑,๖๐๐,๐๐๐ บาท (หนึ่งล้านหกแสนบาทถ้วน) ต่อหนึ่งโครงการหรือกิจการที่อาจมีผลกระทบอย่างรุนแรงข้อ ๖ กนอ. จะแจ้งเป็นหนังสือให้ผู้ขอร่วมดำเนินงานผู้ขอผนวกพื้นที่ และผู้ขออนุญาตประกอบกิจการ มาชำระค่าบริการเมื่อคณะกรรมการผู้ชำนาญการพิจารณารายงานการประเมินผลกระทบสิ่งแวดล้อมเห็นชอบกับรายงานการประเมินผลกระทบสิ่งแวดล้อมและสำนักงานนโยบายและแผนทรัพยากรธรรมชาติและสิ่งแวดล้อมได้จัดส่งผลการพิจารณาของคณะกรรมการผู้ชำนาญการให้กนอ. แล้วข้อ ๗ ผู้ขอร่วมดำเนินงาน ผู้ขอผนวกพื้นที่ และผู้ขออนุญาตประกอบกิจการแล้วแต่กรณี ต้องชำระค่าบริการภายในกำหนด ๓๐ (สามสิบ) วันนับแต่วันที่ได้รับหนังสือแจ้งตามข้อ ๖ ณ กองการเงินการนิคมอุตสาหกรรมแห่งประเทศไทยเลขที่ ๖๑๘ ถนนนิคมมักกะสัน แขวงมักกะสัน เขตราชเทวี กรุงเทพมหานคร ๑๐๔๐๐ข้อ ๘ กรณีที่ผู้ขอร่วมดำเนินงาน ผู้ขอผนวกพื้นที่และผู้ขออนุญาตประกอบกิจการ แล้วแต่กรณี ได้ชำระค่าบริการครบถ้วนแล้ว กนอ.จะดำเนินการจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องสำหรับโครงการหรือกิจการที่อาจมีผลกระทบอย่างรุนแรงและเมื่อได้ดำเนินการดังกล่าวเสร็จแล้วกนอ. จะแจ้งผลการดำเนินการดังกล่าวให้ผู้ขอร่วมดำเนินงาน ผู้ขอผนวกพื้นที่และผู้ขออนุญาตประกอบกิจการทราบข้อ ๙ บรรดาประกาศหรือคำสั่งอื่นใดในส่วนที่กำหนดไว้แล้วตามประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๑๐ กนอ. ขอสงวนสิทธิ์ที่จะปรับปรุงเปลี่ยนแปลงอัตราค่าบริการตามประกาศนี้ ให้เหมาะสมกับภาระค่าใช้จ่ายของกนอ. ได้โดยมิต้องแจ้งให้ทราบล่วงหน้าประกาศ ณ วันที่ ๒๕ เมษายน พ.ศ. ๒๕๖๑อัฐพล จิรวัฒน์จรรยารองผู้ว่าการ รักษาการในตำแหน่งผู้ว่าการการนิคมอุตสาหกรรมแห่งประเทศไทยพัชรภรณ์/ธนบดี/จัดทำ๒๕ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘๓ ง/หน้า ๒๖/๙ พฤศจิกายน ๒๕๖๑